
                           SE APROBĂ,

MUNICIPIUL TIMISOARA




 

 P R I M A R

INSTITUTIA ARHITECTULUI SEF



       Dr. Ing. GHEORGHE CIUHANDU

BIROU DEZVOLTARE URBANĂ SI AVIZARE PUZ/PUD
Nr.UR2010-003475/15.06.2010

REFERAT

privind aprobarea Planului Urbanistic de Detaliu “Amenajare spalatorie auto, bar”, str. Calea Martirilor nr. 134, Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. UR2010-003475/18.02.2010 cu completarile ulterioare, privind aprobarea Planului Urbanistic de Detaliu “Amenajare spalatorie auto, bar”, str. Calea Martirilor nr. 134, Timişoara;


Ţinând cont de Raportul de Avizare Favorabil nr. 01/PV-13.05.2010 al Comisiei Tehnice de Amenajare a Teritoriului şi de Urbanism;

Având în vedere prevederile Certificatului de Urbanism nr. 2014/06.05.2009, prelungit pana la data de 05.05.2011, precum si modificarile survenite la Legea nr. 350/2001, in aceasta perioada;

Documentaţia PUD „Amenajare spalatorie auto, bar”, str. Calea Martirilor, nr. 134,   Timişoara, beneficiari VOICU IOAN si VOICU MITA, proiectant SC STUDIO 3D SRL,  a fost afişată pe site-ul oficial al Primăriei Municipiului Timişoara începand cu  luna februarie 2010, iar în cadrul  dezbaterii publice din data de 25 martie 2010, organizata în baza Ghidului privind metodologia de elaborare şi conţinutul cadru al P.U.D./P.U.Z şi a legislaţiei în vigoare cu privire la amenajarea teritoriului şi urbanismului, nu au fost înregistrate sesizări cu privire la această documentaţie; 
Intrucat la documentatie sunt prezentate declaraţiile de accept ale vecinilor direct afectaţi:  Razilier Veronica Maria – str. Calea Martirilor nr. 132, Iakab Emeric – str. Musicescu nr. 148, Abrudan Floare – str. Calea Martirilor nr. 136;
Supunem Comisiilor din cadrul Consiliului Local al Municipiului Timişoara analizarea documentaţiei Plan Urbanistic de Detaliu “Amenajare spalatorie auto, bar”, str. Calea Martirilor nr. 134, Timişoara;

Planul Urbanistic de Detaliu “Amenajare spalatorie auto, bar”, str. Calea Martirilor nr. 134, Timişoara, este elaborat de proiectantul SC STUDIO 3D SRL, proiect nr. 1/2009, la cererea beneficiarilor VOICU IOAN si VOICU MITA.

Terenul studiat în cadrul P.U.D. este situat în intravilanul municipiului Timişoara, în partea de sud - vest a oraşului, în UTR 66, prevazut prin PUG Timisoara, ca zona pentru locuinte si functiuni complementare, in regim de P+2E, fiind delimitat in partea de est de strada Calea Martirilor, in partea de nord, sud si vest de locuinte individuale in regim de P – P+1E+M.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Prin prezentul Plan Urbanistic de Detaliu “Amenajare spalatorie auto, bar”, str. Calea Martirilor nr. 134, Timişoara, nu se încalcă prevederile OUG nr. 114/2007 privind modificarea si completarea OUG nr. 195/2005, privind protecţia mediului.

Terenul studiat în suprafaţă totală de 1111 mp, este inscris in CF nr. 410854, Timisoara (provenita din conversia de pe hartie a CF nr. 2894, Giroc), avand nr. top 3435-3437, 3438/1/4, casa si teren, proprietari fiind VOICU IOAN si VOICU MITA. Pe terenul studiat, exista o constructie cu functiunea de locuinta in regim de P, P+1E, ce urmeaza a se pastra.
Prin Plan Urbanistic de Detaliu “Amenajare spalatorie auto, bar”, str. Calea Martirilor nr. 134, Timişoara, se propune amenajarea unei spalatorii auto, ce va fi compusa dintr-o platforma auto (avand 3 locuri pentru spalarea masinilor, 2 locuri pentru asteptare/uscare si 4 locuri de parcare pentru angajati) si o cladire anexa in regim P, cu destinatia de servicii. Posturile de spalare vor fi acoperite si inchise in lateral si posterior cu structura de inchidere usoara, ce se va fixa pe platforma betonata, fara fundatii. 

Accesul auto pentru parcajele din incinta parcelei (cu posibilitate de întoarcere pe parcelă) se va face din strada Calea Martirilor, conform avizului Comisiei de Circulaţie nr. TH2010-000436/ 28.01.2010.


Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002 si prelungit cu HCL 139/2007.


Indicii propuşi sunt:



POT maxim = 40 %



CUT maxim = 1


Regim maxim de înălţime: P+2E – conform P.U.G.

H max cornisa = 4,00 m  

Spatii verzi min. 5,84% conform Avizului Agenţiei pentru Protecţia Mediului Timişoara, nr. 2785/01.06.2010
            Sunt prevăzute bransamente la reţelele edilitare existente în zonă, pentru a deservi obiectivul propus. Se vor respecta toate condiţiile impuse prin avizele eliberate de deţinătorii de reţele şi utilităţi publice.


Documentaţia de urbanism este însoţită de avizele şi acordurile cerute prin Certificatul de Urbanism, în conformitate cu legislaţia în vigoare si Ghidul privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu “Amenajare spalatorie auto, bar”, Calea Martirilor nr. 134, Timişoara, se va integra în Planul Urbanistic General al Municipiului Timişoara şi va avea o valabilitate de 5 ani, perioadă în care trebuie demarate investiţiile prevăzute în documentaţie.  

